
Р  Е  Ш  Е  Н  И  Е

№ 08-ОДО-143/19.08.2026 г.

На основание чл. 25, ал. 7 и 8, във връзка с чл. 24, ал. 1, т. 2 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (Наредба № 7) (обн., ДВ, бр. 111 от 27.12.2013 г., посл. изм. и доп.), издадена от министъра на околната среда и водите, и във връзка със заявление вх. № АО-4246/07.08.2026 г. от кмета на община Искър с искане за изразходване на средства съгласно чл. 25, ал. 1, във връзка с чл. 24, ал. 1, т. 2 от Наредба № 7, и след като разгледах преписката, установих:
Заявлението е подадено, съгласно Наредбата, до Директора на РИОСВ - гр. Плевен, като в същото е направено искане за възстановяване на средства в размер на:
- 17 880,00 € (седемнадесет хиляди осемстотин и осемдесет евро) с включен ДДС, от които сумата от 5 440,31 € е от набраните средства от общинското депо, а сумата от 12 439,69 € – от сметка за чужди средства по чл. 22 от РДНО – Плевен, в съответствие с чл. 24, ал. 1, т. 2 от Наредбата, за закупуване на транспортно средство за извозване на едрогабаритни отпадъци. Община Искър е сключила договор с „Империал Фаворит“ ЕООД – гр. Плевен, за обществена поръчка с предмет: „Доставка на употребявано транспортно средство за извозване на едрогабаритни отпадъци за нуждите на Община Искър“.
В изпълнение на чл. 25, ал. 2 от Наредбата, към заявлението са приложени заверени копия на следните документи: 
1. Решение № 76/21.03.2024 г. по Протокол № 9 на Общински съвет – Искър;
2. Копие на Протокол № 10/17.04.2024 г. с Решение № 2 от проведено общо събрание на Сдружение „Регионално управление на отпадъците – Плевен“;
3. Копие на Договор № Д-207/03.08.2026 г. с фирмата изпълнител за доставка на употребявано транспортно средство за извозване на едрогабаритни отпадъци за нуждите на Община Искър.
Предвид гореизложеното е налице съответствие на заявлението и приложените документи с изискването на чл. 25, ал. 1 и ал. 2, т. 1 от Наредбата
 На основание чл. 64 от Закона за управление на отпадъците и чл. 25, ал. 7 и 8, във връзка с чл. 24, ал.1, т. 2  от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци и представените документи:
I. Р А З Р Е Ш А В А М:
Предоставянето и разходването на натрупаните финансови средства от отчисления по чл. 20 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, изисквани при депониране на отпадъци, по банковата сметка за чужди средства по чл. 22 от същата наредба, за финансиране на разходи по бюджета на Община Искър.
II. О П Р Е Д Е Л Я М:
Сума от натрупаните средства на отчисления по набирателната сметка на РИОСВ Плевен, в размер - 17 880,00 € (седемнадесет хиляди осемстотин и осемдесет евро) с вкл. ДДС за:
- Закупуване на специализирано транспортно средство за извозване на едрогабаритни отпадъци за нуждите на Община Искър.
Средствата следва да бъдат преведени в банковата бюджетна сметка на Община Искър:
Титуляр: ОБЩИНА ИСКЪР
Банка: ДСК ЕАД
IBAN: BG88STSA93003118008604
BIС: STSABGSF

При следното условие:
Кметът на Община Искър се задължава, да представи в РИОСВ - Плевен заверени копия на финансовите документи, удостоверяващи целесъобразното изразходване на отпуснатите средства. 
Решението може да се обжалва чрез Директора на РИОСВ-Плевен пред Министъра на околната среда и водите или пред Административен съд – гр. Плевен по реда на Административнопроцесуалния кодекс в 14-дневен срок от неговото съобщаване.




							
С уважение, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

